Малко преди Луис и Кларк да се срещнат с племето, търговци и трапери навлизат в земите им. По времето, когато се срещат с Луис и Кларк през 1805 г. населението им е намаляло значително от едра шарка. Луис и Кларк съобщават, че племето наброява общо 600 души от първоначалните може би около 2000. Дейвид Томпсън кръстосва района между 1808 г. и 1811 г. През 1810 г. Северозападната компания за търговия с кожи основава Спокейн Хаус на Мидъл Спокейн. От 1824 г. Компанията Хъдсън Бей установява контрол над района. Веднага след това, около 1830 г. пристигат мисионерите и започват работа сред населението. След 1847 г. отношенията между спокейн и евро–американците се влошават. По същото време две нови тежки епидемии покосяват региона. Конфликти между спокейн и миньорите водят до намесата на армията през 1858 г. След кратка война, в която взимат участие войни якима, палус, кьор д'Ален и северни паюти, армията принуждава повечето от тях да се заселят в резервати. Резервата Спокейн е създаден през 1881 г. на мястото, където през 1877 г. са се установили долните спокейн. През 1887 г. горните и централните спокейн се заселват в резервата Флатхед. Днес резервата Спокейн е с площ от 623 км2, но само 10% от тях са собственост на племето. Общата численост на спокейн днес надхвърля 2500 души.